R. J. Palacio

Raquel Jaramillo Palacio (lindur më 13 korrik 1963) është një autore dhe dizajnere grafike amerikane.  Ajo është autore e disa romaneve për fëmijë,  si libri Mrekullia, i cili u përshtat në film në vitin 2017. Aktorët kryesorë të filmit janë Julia Roberts dhe Owen Wilson . 

 Karriera 

Ajo e filloi karrierën e saj si ilustruese, duke projektuar kopertina librash për autorë të ndryshëm.  Gjatë karrierës së saj ajo dizenjoi qindra kopertina,  të  librave fantastikë dhe të lloje të tjerë librash. Ajo gjithashtu ilustroi disa libra për fëmijë që i shkroi vetë.   Ilustroi librat e saj të hershëm, të botuar me emrin  R.J Palacio . 

Pas suksesit ndërkombëtar të librit Mrekullia, Palacio botoi disa libra të tjerë për fëmijë. Botuar në vitin 2014, 365 ditë Mrekulli është një koleksion citatesh  që nxjerrin në pah mirësinë , të ndërthurura me letra dhe emaile të shkruara nga personazhet në librin Mrekullia. "Auggie & Me" (shqip: Agustini dhe unë)  është roman i botuar në vitin 2015 dhe përfshin tre tregime të shkurtra të shkruara  nga këndvështrimi i miqve të Agustinit:  Kristoferi, Sharlota, por dhe nga armiku i Agustinit, Juliani. Jemi të gjithë mrekulli (2017) është një libër me figura për lexuesit më të rinj që tregon historinë e Agustinit nga pikëpamja e tij. Së fundi, White Bird (2019) është një roman grafik që tregon historinë e Grandmère (frëngjisht, d.m.th gjyshe) të Julian-it kur ajo ishte një vajzë e re izraelite,  e fshehur nga nazistët nga një familje në Francë gjatë Luftës së Dytë Botërore.   White Bird,  do të dalë si film në tetor 2024.  Luajnë Ariella Glaser, Orlando Schwerdt, Bryce Gheisar (i cili fillimisht luajti si Julian në filmin Wonder ), Gillian Anderson dhe Helen Mirren .  

Në vitin 2021, Random House njoftoi se romani i ri i autores Pony do të kishte një tirazh prej 500.000 kopjesh.  Është romani i saj i parë që nuk paraqet personazhet nga universi Wonder. 

 Jeta e hershme  

E lindur në Nju Jork si vajza e emigrantëve kolumbianë, shkrimtarja ndoqi Shkollën e Lartë të Artit dhe Dizajnit në Manhattan dhe u diplomua për dizajn në Shkollën e Dizajnit Parsons . Ajo kaloi një vit në Universitetin Amerikan të Parisit, duke udhëtuar gjerësisht në të gjithë Evropën, përpara se të kthehej në Nju Jork.  Ajo aktualisht jeton në Karolinën e Veriut së bashku me bashkëshortin e saj Russell Gordon, një drejtor ekzekutiv arti në Simon and Schuster Children's Books,  dhe me dy djemtë e tyre Caleb dhe Joseph. 

 Çmime 

Ajo ishte marrëse e çmimit Christopher për romanin Mrekullia në 2013, dhe e çmimit Dorothy Canfield Fisher për librin më të mirë për fëmijë në 2014.  Mrekullia ishte në listën e bestseller-ve më të mirë të New York Times dhe ishte gjithashtu në listën master të çmimit Texas Bluebonnet.   Në Illinois, ai fitoi të dy çmimet Bluestem dhe Caudill në 2014.  Ky libër ka marrë edhe më shumë çmime të tjera.

 Bibliografia 

 Ride, Baby, Ride (1998)
 Dream, Baby, Dream!
 Last Summer: A Little Book for Dads  (2004)
 Wonder (shqip: Mrekullia, 2012)
 The Extraordinary (2012)
 Auggie & Me: Three Wonder Stories  (2014)
 365 Days of Wonder: Mr. Browne's Book of Precepts (2014)
 We're All Wonders (2017)
 White Bird (2019)
 Pony (2021)

Referime

Lidhje të jashtme


Kategoria:Shkrimtarë amerikanë
Kategoria:Lindje 1963